Publication: Magyar Közlöny
Issue: MK-1998-9 (Year: 1998, Number: 9)
Era: 1990-2004
Section: a 4/1998. (II. 13.) MKM rendelethez
Paragraph Index: 135

1. A képzési cél Olyan óvodapedagógusok és tanítók szakirányú továbbképzése, akik az alapképzésben szerzett pedagógiai, pszichológiai, testnevelési műveltségtartalmak ismeretében képesek az óvodás és a kisiskolás korú gyermekek speciális, könnyített és gyógytestnevelési feladatainak ellátására. A képzés követelményei A képzésben részt vevő óvodapedagógusok és tanítók ismerjék meg az óvodás és kisiskolás korban leggyakrabban előforduló mozgásszervi elváltozásokat és a belgyógyászati betegségeket, az ismeretek birtokában legyenek képesek az óvodás és a kisiskolás korú gyermekek prevenciós feladatainak ellátására, illetve a már kialakult elváltozások korrigálására. Rendelkezzenek az emberi test felépítésének, működésének alapvető (anatómiai, élettani) ismereteivel, továbbá ortopédiai ismeretekkel. Hengeres doboz kiszerelés jele Térfogat ml-ben* I. Térfogat ml-ben II. (határidőig alkalmazható nemzeti érték) 1998/9. szám Sajátítsák el az elváltozások, betegségek habilitációjának, rehabilitációjának mozgás- és sportterápiáját, és tudják alkalmazni a rendellenességek típusának és szintjének megfelelően. Legyenek képesek önállóan és alkotó módon a könnyített és gyógytestnevelésre utalt gyermekek megfelelő foglalkoztatására, a differenciált mozgásformák alkalmazására. Szerezzenek jártasságot a rekreációs feladatok szervezésében és lebonyolításában. A képzésben résztvevők legyenek felkészültek a szakterület, tudományterület alkotó művelésére, a kisiskolások egészséges és kóros fejlődésének tanulmányozására, dokumentálására, elemzésére.

Source: https://magyarkozlony.hu/hivatalos-lapok/82e90b42e61de6e8c88f1ddfa58247ab5007e560/dokumentumok/23d8e5096796bc8dfad192c7c56289d55013188a/letoltes